කබීර් බේඩි

කබීර් ‍බේඩි (උපත 16 ජනවාරි 1946) යනු ඉන්දියානු රූපවාහිනී සහ චිත්‍රපට නළුවෙකි. ඔහුගේ වෘත්තිය ඉන්දියාව, එක්සත් රාජධානිය සහ බොහෝ යුරෝපීය රටවල් ඇතුළු මහාද්වීප තුනක පැතිර පවතියි. ඔහු ප්‍රධාන වශයෙන්ම චිත්‍රපට, රූපවාහිනී සහ වේදිකා යන ක්ෂේත්‍රවල කටයුතු කරයි. ඔහු වඩාත් ප්‍රකට වූයේ ටාජ් මහල්: ඇන් එටර්නල් ලව් ස්ටෝරි චිත්‍රපටයේ ෂා ජහාන් අධිරාජයාගේ චරිතය නිරූපණය කිරීම හේතුවෙනි. යුරෝපය තුළ ඔහු වඩාත් ප්‍රචලිත වූයේ සැන්ඩෝකන් සුප්‍රකට රූපවාහිනී කෙටි කතාමාලාවේ මුහුදු කොල්ලකරුවාගේ චරිතය සහ 1983 ජේම්ස් බොන්ඩ් චිත්‍රපටයක් වූ ඔක්ටොපසිහි ගෝබින්දා නැමැති දුෂ්ට චරිතය නිරූපණය කිරීම නිසායි. ඉතාලිය තුළ ද ජනප්‍රිය මොහුට චතුර ලෙස ඉතාලි බස හැසිරවිය හැක. ඉන්දියාව පාදක කරගත් කබීර් බේඩි වාසය කරන්නේ මුම්බායිහි ය. 2017දී, ඔහු තෙලිඟු ඓතිහාසික චිත්‍රපටයක් වූ ගෞතමීපුත්‍ර සාතකර්ණි චිත්‍රපටයේ නාහපාන නැමැති බටහිර ක්ෂත්‍රප පාලකයාගේ චරිතය නිරූපණය කළේ ය.

 චරිතාපදානය 

 මුල්කාලීන දිවිය 
බේඩි බ්‍රිතාන්‍ය යටත් විජිත පාලනයෙන් ඉන්දියාවේ නිදහස දිනා ගැනීම වෙනුවෙන් සටන් වැදුණු සික් පවුලක, උපන් දරුවන් ‍තිදෙනකු අතුරින් අයෙකි.  ඔහුගේ පියා වූ බාබා ප්‍යාරේ ලාල් සිං බේඩි පන්ජාබි සික් කතුවරයකු සහ දාර්ශනිකයකු විය. ඔහුගේ මව වූ ෆ්‍රේඩා බේඩි එංගලන්තයේ ඩර්බිහි උපන් බ්‍රිතාන්‍ය කාන්තාවකි. ඇය ප්‍රකට වූයේ ටිබෙට් බුදු දහම වැළඳගෙන පැවිදි වූ ප්‍රථම බටහිර කාන්තාව ලෙසිනි. කබීර් බේඩි සිය අධ්‍යාපනය හදාළේ උත්තරඛාන්ද්හි නයිනිතාල්හි ෂර්වුඩ් විද්‍යාලයෙනි‍. ඔහු සිය උපාධිය හදාළේ දිල්ලියේ ශාන්ත ස්ටීවන් කොලීජියෙනි.

 පෞද්ගලික දිවිය 
බේඩි සිව් වරක් විවාහ වී ඇති අතර, ඔහුට දරුවන් තිදෙනකු වේ. පූජා, සිද්ධාර්ත් (මියගිය) සහ ඇඩම් එම දරුවන් තිදෙනා වේ. පළමුව ඔහු ඕදිසි නර්තන ශිල්පිනියක වූ ප්‍රොතිමා බේඩි සමග විවාහ විය. ඔවුනගේ දියණිය වන පූජා බේඩි සඟරා/ පුවත්පත් තීරු ලේඛිකාවකි. ඔවුන්ගේ පුත්‍රයා වූ සිද්ධාර්ත් එක්සත් ජනපදයේ කාර්නෙජී මෙලන් විශ්වවිද්‍යාලයේ අධ්‍යාපනය ලද අතර, දිගු කාලයක සිට භින්නෝන්මාදයෙන් පෙළුණු ඔහු 1997 සියදිවි හානි කරගන්නා විට වයස 26කි.Kabir Bedi Misses Late Son on Father's Day 

ප්‍රොතිමා සමග ඔහුගේ විවාහය දෙදරා යාමත් සමග, ඔහු පර්වීන් බාබි සමග ප්‍රසිද්ධියේ සම්බන්ධයක් පැවැත්වී ය. ඔවුන් කිසිදින විවාහ වූයේ නැත. පසුව ඔහු බ්‍රිතාන්‍ය සම්භවයක් ඇති මෝස්තර නිර්මාණ ශිල්පිනියක වූ සුසෑන් හම්ෆ්‍රීස් සමග විවාහ විය. ඔවුනගේ පුත්‍රයා වන ඇඩම් ජාත්‍යන්තර මෝස්තර නිරූපණ ශිල්පියකු වන අතර, හෙලෝ? කෝන් හේ! චිත්‍රපටය ඔස්සේ ඔහු හින්දි සිනමාට ද පිවිසියේ ය.Adam Bedi baptised මෙම විවාහය ද දික්කසාදයකින් කෙළවර විය.

1990 දශකයේ, බේඩි රූපවාහිනී සහ ගුවන්විදුලි නිවේදිකාවක වූ නිකී බේඩි හා විවාහ විය. ඔවුනට දරුවන් නොවූ අතර, 2005දී ඔවුහු දික්කසාද වූහ. ඉන් පසුව බේඩි බ්‍රිතාන්‍ය සම්භවයක් සහිත පර්වීන් දුසාන්ජ් සමග සම්බන්ධයක් පැවැත්වී ය.

2016 ජනවාරි 15 දින එනම්, ඔහුගේ 70වන උපන්දිනයට දිනකට පෙර කබීර් සිය ‍දිගු කාලීන පෙම්වතිය වූ 41 හැවිරිදි පර්වීන් දුසාන්ජ් හා විවාහ විය. කපීර් බේඩි මියන්මාර රජයට එරෙහි අරගලවලට සහාය දක්වන අතර, එක්සත් රාජධානියේ බුරුම ව්‍යාපාරයේ සාමාජිකයකු ද වේ.මීට අමතරව රොටරි ඉන්ටර්නැෂනල් සවුත් ඒෂියා සංගමයේ ඉගැන්වීම් වැඩසටහන සහ ඉන්දියාවේ හා දකුණු ආසියාවේ සමස්ත සාක්ෂරතා මෙහෙයුම සඳහා සන්නාම තානාපතිවරයකු ලෙස කටයුතු කරයි.http://sagarmediainc.wordpress.com/2013/12/14/rotary-international-come-up-with-the-t-e-a-c-h-programme/ 

 වෘත්තිය 
කබීර් බේඩි සිය වෘත්තිය ඇරඹූයේ ඉන්දියානු වේදිකාව තුළින් වන අතර, අනතුරුව ඔහු හින්දි චිත්‍රපට සමග සම්බන්ධ විය. හොලිවුඩ් චිත්‍රපට වෙනුවෙන් දායක වූ ප්‍රථම ඉන්දියානු අන්තර්ජාතික නළුවන්ගෙන් අයකු ලෙස ද බේඩි සැලකේ.

 වේදිකා රංගනය 
වේදිකා නළුවකු ලෙස කබීර් ෂේක්ස්පියර්ගේ ඔතලෝ මෙන්ම, ඓතිහාසික ඉන්දියානු රජකු පිළිබඳ කියැවෙන ටුඝ්ලක්, ද වල්චර්ස් වැනි වේදිකා නාට්‍යවල රංගනයෙන් දායක වී තිබේ. ලන්ඩනයේ දී ඔහු ෂැෆ්ටස්බරි රඟහලේ දී එම්. එම්. කේයිගේ නවකථාවේ බටහිර අන්ත සංගීතමය අනුවර්තනයක් වූ ද ෆා පැවිලියන්ස් සඳහා ද දායක විය. 2011දී කබීර් ජෝන් මරල් නම් කැනේඩියානු නාට්‍ය රචකා යිසින් රචිත ‘තාජ්’ වේදිකා නාට්‍යයේ ෂා ජහාන් අධිරාජයාගේ චරිතය නිරූපණය කළේ ය. මෙය ටොරන්ටෝවේ ලුමිනේටෝ උත්සවය සඳහා ඉදිරිපත් විය.‍ 2013දී මෙම නාට්‍යය නැවත සලකා බැලීමට ලක්වූ අතර, කැනඩාවේ සති 8ක් බහු-නගර සංචාරයක් සඳහා ද යොදාගැනිණි.Kabir Bedi & Lisa Ray Discuss ‘TAJ’

 චිත්‍රපට වෘත්තිය 
ජේම්ස් බොන්ඩ් චිත්‍රපටයක් වන ඔක්ටොපසි තුළ ඔහු රොජර් මුවර් සමග අවසානය තෙක්ම සටන් වදින දුෂ්ට චරිතයක් වූ ගෝබින්දාගේ චරිතය නිරූපණය කළේ ය. කබීර් 60කට අධික ඉන්දියානු චිත්‍රපට සංඛ්‍යාවක රංගනයේ යෙදී ඇත. ඓතිහාසික වීරකථා චිත්‍රපටයක් වූ ටාජ් මහල්: ඇන් එටර්නල් ලව් ස්ටෝරි තුළ කබීර් විසින් ෂා ජහාන් අධිරාජයාගේ චරිතය නිරූපණය කරන ලදී. ඔහු විසින් ප්‍රධාන චරිත නිරූපණය කළ සෙසු හින්දි චිත්‍රපට අතර රාජ් ඛෝස්ලාගේ කච්චේ ධාගේ, රාකේෂ් රෝෂන්ගේ ඛූන් භාරි මාන්ග් සහ ෆාරා ඛාන්ගේ මේන් හූන් නා යන චිත්‍රපට ප්‍රධාන වේ.

කබීර් බේඩි රිතික් රෝෂන් (කයිට්ස්), ගෝවින්දා (ෂෝමෑන්), සහ අක්ෂේ කුමාර් (බ්ලූ) සමග චිත්‍රපට රූගත කොට ඇත.Collection of articles on Kabir Bedi   මීට අමතරව ඔහු දීපා මෙහ්තාගේ චිත්‍රපටයක් වූ කාමගාත මාරු චිත්‍රපටයේ රංගනයේ යෙදුණේ අමිතාබ් බච්චන් සහ ජෝන් ඒබ්‍රහම් සමග ය. ඔහු වසන්තබාලන් විසින් අධ්‍යක්ෂණය කළ අරවාන් චිත්‍රපටයේ ද රැඟුවේ ය.

කබීර් කොලුම්බියා පික්චර්ස් විසින් ඇෆ්ගනිස්ථානයේ රුසියානු යුද්ධය අලලා නිර්මිත ද බීස්ට් ඔ‍ෆ් වෝ චිත්‍රපටයේ ද රංගනයේ යෙදුණේ ය. මෙය අධ්‍යක්ෂණය කළේ කෙවින් රෙනෝල්ඩ්ස් විසිනි. මීට අමතරව ඔහු ඩේවිඩ් ඩි ඩොනැටෙලෝ සම්මානලාභී මාර්කෝ පොන්ටිගේ Andata Ritorno නම් ඉතාලි චිත්‍රපටය සමග ද සම්බන්ධ විය.

 රූපවාහිනී වෘත්තිය 
කබීර් ඇමරිකානු රූපවාහිනිය තුළ ද චරිත නිරූපණය කොට ඇති අතර, හෝල්මාර්ක්ගේ අප්‍රිකානු වීර කතාවක් වන ෆෝර්බිඩ්න් ටෙරිටරි, සහ කෙන් ෆොලට්ගේ ඔන් වින්ග්ස් ඔෆ් ඊගල්ස් මෙන්ම රෙඩ් ඊගල් කතාමාලාවන්ට ඔහු දායක වී ඇය. ඔහු NBC නාළිකාවේ ද ලොස්ට් එම්බයර් කතාමාලාවේ ෆ්‍රයර් සෑන්ඩ්ස් නම් චරිතය නිරූපණය කළේ ය. මීට අමතරව කබීර් ඩයිනාස්ටි, මර්ඩර්, ෂී රෝට්, මැග්නම් පී. අයි., හන්ටර්, නයිට් රයිඩර් සහ හයිලෑන්ඩර්: ද සීරීස් යන කතාමාලා සඳහා ද සිය රංගන දායකත්වය සැපයී ය.

යුරෝපය තුළ, ඔහුගේ විශිෂ්ටතම සාර්ථකත්වය වූයේ බ්‍රිතාන්‍ය යටත් විජිත සමයේ විසූ සරාගී ආසියානු කොල්ලකරුවකුගේ ප්‍රේමයක් පිළිබඳ කියැවෙන සැන්ඩෝකන් නැමැති ඉතාලි-ජර්මන්-ප්‍රංශ රූපවාහිනී කතාමාලාවයි. මෑතක දී, කබීර් ඉතාලි රූපවාහිනී කතාමාලාවක් වූ RAI ටීවී නාළිකාවේ Un Medico in Famiglia කතාමාලාවේ ද රංගනයේ යෙදුණේ ය.

වසරකට අධික කාලයක් කබීර් ප්‍රධාන චරිත නිරූපණයෙහි යෙදුණු ද බෝල්ඩ් ඇන්ඩ් ද බියුටිෆුල් කතාමාලාව රටවල් 149ක බිලියනයකට අධික පිරිසක් නරඹා ඇත. මෙය ලොව දෙවන වඩාත් නැරඹූ රූපවාහිනී වැඩසටහන වේ.

ඉන්දියානු රූපවාහිනියේ ඔහු සතුව ඔහුගේම සිනමා සංවාද වැඩසටහනක් වන"Director's Cut" නැමැති කොටස් 13කින් යුත් විශේෂ වැඩසටහන තුළින් රටේ ප්‍රමුඛ අධ්‍යක්ෂකවරුන් සමග සම්මුඛ සාකච්ඡා ඉදිරිපත් කෙරෙයි. රූපවාහිනියේ ඔහු ලද සාර්ථකත්වය 2013දී ඉන්දියාවේ හෙඩ්ලයින්ස් ටුඩේ සහ ආජ් තක් යන පුවත් කාළිකාවන්හි සම්මාන ලද වැඩසටහන් වූ “Guns and Glory: The Indian Soldier” සහ “වන්දේමාතරම්” තුළින් පෙනේ.The NT Awards - 2014 Winners


ඉන්දියානු බයිබල් රූපවාහිනී කතාමාලාවක් වන 'බයිබල් කි කහානියා' තුළ බේඩි විසින් යොවුන් සහ වියපත් ඒබ්‍රහම්ගේ චරිතය නිරූපණය කරන ලදී.

 ගුවන්විදුලි වෘත්තිය 
2007දී ඔහු RAI රේඩියෝ2 නාළිකාවෙන් විකාශය වූ "Chat" වැඩසටහනේ සැන්ඩෝකන් චරිතය නිරූපණය කළේ ය. 2012දී ඔහු රේඩියෝ වන් වෙනුවෙන් ඉන්දියාවේ කර්මාන්ත ක්ෂේත්‍රයේ ශූරයන් වෙනුවෙන් 'Women of Gold' සහ 'Men of Steel' යන වැඩසටහන් මෙහෙයවී ය.

 රචනය 

ටයිම්ස් ඔෆ් ඉන්ඩියා සහ ටෙහෙල්කා වැනි පුවත්පත්වල රටේ සමාජ සහ දේශපාලන විෂයයන් පිළිබඳ දායකත්වයක් සපයන රචකයෙකි, බේඩි. මීට අමතරව ඔහු ඉන්දියානු ජාතික රූපවාහිනියේ එවැනි විෂයයන් පිළිබඳ විවාදයන්ට ද සහභාගී වේ.

 සුබසාධන 

2017 පෙබරවාරි මස, අනර්තර්ජාතික සංවර්ධන සංවිධානයක් වූ Sightsavers වෙනුවෙන් බේඩි නව ‘සන්නාම තානාපති’ ලෙස කටයුතු කරන බැව් නිවේදනය කෙරිණි. මෙහි කටයුතු භාර ගනිමින් බේඩි පැවසූයේ, "වර්තමානයේ ඉන්දියාව තුළ අක්ෂි සෞඛ්‍යය පිළිබඳ පුළුල් දැනුවත්භාවයක් පවතියි. සයිට්සේවර්ස් විසින් සුවිසල් රටක ජනයාට අක්ෂි ප්‍රතිකාර ක්ෂේත්‍රයේ ලද ජයග්‍රහණයන් වෙත මග පෙන්වයි" යනුවෙනි.http://www.indiantelevision.com/mam/marketing/brands/kabir-bedi-is-sightsavers-brand-ambassador-170228

 සම්මාන සහ නිර්දේශ 
1982 සිට, කබීර් සල රූ කලා සහ විද්‍යා ඇකඩමියේ (ඔස්කා සම්මාන ප්‍රදානය කරන) සහ ස්ක්‍රීන් ඇක්ටර්ස් ගිල්ඩ් යන මණ්ඩලවල සාමාජිකයෙකි.

යුරෝපය සහ ඉන්දියාව තුළ ඔහු චිත්‍රපට, වෙළඳ දැන්වීම් සහ ජනප්‍රියතා සම්මාන ගණනාවක් දිනා ඇත.

ඉතාලි ජනරජයේ ජනාධිපතිගේ ආඥාව අනුව, 2010 ජූනි 2 දින කබීර් බේඩි හට නිල වශයෙන් නයිට් පදවියක් ප්‍රදානය කෙරිණි.

 චිත්‍රපට නාමාවලිය 

 චිත්‍රපට තේමාව  නිකුත් වූ වර්ෂය  චරිතය හල්චල්  1971  මහේෂ් ජෙට්ලි සීමා  1971   රාඛ් ඕර් හත්කාඩි  1972  සුරාජ් සෂා  1972   අ‍නෝඛා දාන්  1972  කච්චේ ධාගේ 1973  රූපා යෞවන්  1973  ජුම්රු මාන්සිලේන් ඕර් භි හේන්  1974  මා බහෙන් ඕර් බිවි  1974   ඉෂ්ක් ඉෂ්ක් ඉෂ්ක්  1974   අනාරි  1975   නාගින්  1976  උදය දාකු  1976   හර්ෆාන් මෞලා  1976   විශ්වාස්ඝාත්  1976  උදය Bullet  1976  දුර්ගා ප්‍රසාද්/D.P. The Black Corsair|  1976 – ඉතාලිය   දාකු ඕර් මහත්මා  1977   The Thief of Baghdad  1978   අශාන්ති  1979  මලික් ආඛ්රි කසම්  1979  කිෂාන්/ බදාල් යුව්රාජ්  5 ඔක්තෝබර් 1979   40 ඩේස් ඔෆ් මුසා දාඝ්  1982  ගේබ්‍රියල් බැග්‍රේඩියන් Satan's Mistress  1982  ආත්මය Octopussy  1983  ගෝබින්දා Counterforce  1988  කෞරා ඛූන් භාරි මාන්ග්  12 අගෝස්තු 1988  සංජේ වර්මා මේරා ෂිකර්  1988   Police Public  11 මැයි 1990  ජ්‍යෙෂ්ඨ පරීක්ෂක ෂා නවාස් ඛාන් හාර් ජීත්  1990   ෂේරා ෂාම්ෂේරා  1990   කුර්බාන්  31 මැයි 1991  ඉන්ස්පෙක්ටර් සුරාජ් සිං යේ ආග් කබ් බුජේගි  19 අප්‍රේල් 1991   විෂකන්‍යා  1991  වන නිලධාරී වික්‍රම් සිං දිල් ආෂ්නා හේ  25 දෙසැම්බර් 1992  දිග්විජේ සිං යල්ගාර්  23 ඔක්තෝබර් 1992  රාජ් ප්‍රතාප් සිංහාල් Beyond Justice  1992  මෞලෙත් ලම්බු දාදා  1992   ක්ෂත්‍රිය  29 මාර්තු 1993  ඨාකූර් ගංගා සිං (පොලිස් නිලධාරී) යුගන්ධාර්  1993  කෝල් කනීර් සලාමි  18 මාර්තු 1994  කැප්ටන් Lie Down with Lions  12 ජූනි 1994  කබීර් The Maharaja's Daughter  1994  චන්ද්‍රගුප්ත OP Centre  26 පෙබරවාරි 1995  අබ්දුල් කිස්මත්  16 ජූනි 1995 රාජන් ආතන්ක් කි ආතන්ක්  4 අගෝස්තු 1995  පොලිස් පරීක්ෂක Mashamal - Ritorno al Deserto  19 ජූනි 1998 එක්සාම්පල් Figlio di Sandokan, II  1998  සැන්ඩෝකන් කෝහ්රාම්  13 අගෝස්තු 1999 බ්‍රිගේඩියර් බේඩි The Lost Empire  11 මාර්තු 2001  ෆ්‍රයර් සෑන්ඩ් ක්‍රාන්ති  15 අප්‍රේල් 2002  මහේන්ද්‍ර ප්‍රතාප් රාණා මේන් දිල් තුජ්කෝ දියා  23 අගෝස්තු 2002  වර්මා මහතා (අයේෂාගේ පියා) තලාෂ්: ද හන්ට් බිගින්ස්...  3 ජනවාරි 2003  ඡෝටේ පතන් The Hero: Love Story of a Spy  11 අප්‍රේල් 2003  සකාරියා මහතා Father  2004  කාල්, පියා (වයලීන් වාදකයෙකි) රුද්‍රාක්ෂ්  13 පෙබරවාරි 2004  වේද් පූජන් අසම්භාව්  23 ජූලි 2004  කිස්මත්  2004  රාජ් මාල්යා A/R Andata & Ritorno  2 අප්‍රේල් 2004  ටොල්ස්ටෝජ් මේන් හූන් නා  30 April 2004  ‍ජනරාල් අමර්ජීත් බක්ෂි බෙවාෆා  2005  අංජලීගේ පියා Taj Mahal: An Eternal Love Story  2005  ෂා ජහාන් අධිරාජයා දෝ රහා  2006   ජාන්ලේවා  2006  රාකේශ් ඛුලාර් A All About Her  2006   Take 3 Girls  2006  මෝ Showman  2008   Blue  2009  කැප්ටන් ජගත් මල්හෝත්‍රා Kites  2010  බොබ් ග්‍රෝවර් යාරා ඕ දිල්දාරා  2013   අරවාන්  2012   චක්‍රව්‍යූහ  2012  මහන්තා, කර්මාන්තකරුවකු සහ රජයේ ගනුදෙනුකරුවෙකි. දිල්වාලේ  2015  දේව් මලික් අනර්කලි  2015  ජෆාර් ඉමාම් බසෝදී  2016  රාම් පංචෞරි මොහෙන්ජො‍ දාරෝ  2016  මහම් ගෞතමීපුත්‍ර සාතකර්ණි  2017  නාහපාන Edict of Expulsion 1492  2017  සුල්තාන් බායිසිද්

 රූපවාහිනිය 
 රූපවාහිනී තේමාව  මුදාහළ වර්ෂය  තත්ත්වය  චරිතය Sandokan  1976  යුරෝපීය රූපවාහිනී කෙටි කතාමාලාව  සැන්ඩෝකන් La Tigre è Ancora Viva: Sandokan alla Riscossa  1977  යුරෝපීය රූපවාහිනී කෙටි කතාමාලාව  සැන්ඩෝකන් Dynasty  1982  රූපවාහිනී කතාමාලාව  ෆාරූක් අහමද් General Hospital  1983  රූපවාහිනී කතාමාලාව  රාමා Knight Rider  නොවැම්බර් 1985 රූපවාහිනී කතාමාලාව  වැස්කූන් Dynasty  1986  රූපවාහිනී කතාමාලාව  ෆාරූක් අහමද් On Wings of Eagles   1986  රූපවාහිනී කතාමාලාව  මොහම්මද් The Days and Nights of Molly Dod  මැයි 1987  රූපවාහිනී කතාමාලාව  බිල් Misteri della Giungla Nera, I (හෙවත් The Mysteries of the Dark Jungle)  1991  රූපවාහිනී කෙටි කතාමාලාව  කම්මාමුරි Il Principe del Deserto (හෙවත් Desert Law)  1991  රූපවාහිනී කතාමාලාව  මෞලෙත් බෙනී-සාහීර් The Bold and the Beautiful  සැප්තැම්බර් 1994  රූපවාහිනී කතාමාලාව  ඕමාර් කුමරු Maharaja's Daughter  1994  රූපවාහිනී කතාමාලාව  චන්ද්‍රගුප්ත Highlander: The Series  20 නොවැම්බර් 1995  රූපවාහිනී කතාමාලාව  කාමිර් බයිබල් කි කහානියාන්  1995  රූපවාහිනී කතාමාලාව  ඒබ්‍රහම්, කුලදෙටුවා Ritorno di Sandokan, II 6 ඔක්තෝබර් 1996  රූපවාහිනී කතාමාලාව  සැන්ඩෝකන් Noi siamo angeli (හෙවත් We are Angel)  16 පෙබරවාරි 1997  රූපවාහිනී කෙටි කතාමාලාව  ජනරාල් නැපෝලියන් ඩුරාට් Forbidden Territory: Stanley's Search for Livingstone  7 දෙසැම්බර් 1997  රූපවාහිනී කතාමාලාව  ඛාමිස් බින් අබ්දුල්ලා Team Knight Rider 9 පෙබරවාරි 1998  රූපවාහිනී කතාමාලාව  ඇරිස්ටෝටල් ඩ්‍රාගෝ Murder She Wrote  පෙබරවාරි 1988  රූපවාහිනී කතාමාලාව  වික්‍රම් සිං Magnum, P.I.   10 පෙබරවාරි 1988  රූපවාහිනී කතාමාලාව  මැල්කම් L'isola dei famosi 2004  ඉතාලි රියැලිටි වැඩසටහන  ඔහු ලෙසම The Bold and the Beautiful  4 මැයි 2005  රූපවාහිනී කතාමාලාව  ඕමාර් කුමරුVivere මැයි 2006  ඉතාලි රූපවාහිනී කතාමාලාව  එමීර් ඊබ්‍රාහීම් Director's Cut  2007  රූපවාහිනී විශේෂ වැඩසටහන් මාලාව  ඔහු ලෙසම Un medico in famiglia 5  2007  ඉතාලි රූපවාහිනී කතාමාලාව  කබීර් ගංගා කී ධීජ්  2010–2011  හින්දි රූපවාහිනී කතාමාලාව  දාදා බායි බුද්ධා  2013  හින්දි රූපවාහිනී කතාමාලාව  අසිත මුණිවරයා (පසුබිම් රංගනය) වන්දේමාතරම්  2013  රූපවාහිනී විශේෂ පුවත් වැඩසටහන් මාලාව  ඔහු ලෙසම Guns & Glory: The Indian Soldier  2013  රූපවාහිනී විශේෂ පුවත් වැඩසටහන් මාලාව  ඔහු ලෙසම ජයි හෝ  2014  රූපවාහිනී විශේෂ පුවත් වැඩසටහන් මාලාව  ඔහු ලෙසම

 ගුවන් විදුලි 
 ගුවන්විදුලි තේමාව  මුදාහළ වර්ෂය  තත්ත්වය  චරිතය Ch@t (ඉතාලි ප්‍රබන්ධයI)  2007  RAI Radio2  සැන්ඩෝකන් 'Women of Gold'   2012  RadioOne  ඔහු ලෙසම 'Men of Steel'    2012  Radio One  ඔහු ලෙසම

හඬකැවීම් චරිත

සජීවී ක්‍රියාදාම චිත්‍රපට
 චිත්‍රපටයේ නම  නළුවා  චරිතය  හඬකැවුම් භාෂාව  සැබෑ භාෂාව  මුදාහැරුණු සැබෑ වර්ෂය  හඬකවා මුදාහළ වර්ෂය  සටහන් Prince of Persia: The Sands of Time  බෙන් කිංස්ලි  නිසාම්  හින්දි  ඉංග්‍රීසි  2010  2010  Fantastic Four  රෙග් ඊ. කැතී  ආචාර්ය. ෆ්‍රෑන්ක්ලින් ස්ටෝර්ම්  හින්දි  ඉංග්‍රීසි  2015  2015 

කථන
 ව්‍යාපෘතිය  වර්ගය  භාෂාව  වර්ෂය The Keeper of the Flame - The History of TATA  වාර්තා වැඩසටහන  ඉංග්‍රීසි 2007 චයිල්ඩ්ලයින් ඉන්ඩියා සඳහා හැඳින්වීමක්  මහජන දැනුවත් ව්‍යාපාරය - කථික  ඉංග්‍රීසි  2008 එයාර්සෙල් ව්‍යාඝ්‍රයන් රැකගනිමු ව්‍යාපාරය  මහජන දැනුවත් ව්‍යාපාරය - කථික  ඉංග්‍රීසි  2009 Ford Motors launch Figo, India  සජීවී ඉසව්  ඉංග්‍රීසි  2010 සෝම්නාත් දේවාලය, ගුජරාත්  ශ්‍රව්‍ය සහ ආලෝක වැඩසටහන  ඉංග්‍රීසි  2010 රතු බලකොටුව, නව දිල්ලි  ශ්‍රව්‍ය සහ ආලෝක වැඩසටහන  ඉංග්‍රීසි  2011 විරාසාත්-ඉ-ඛල්සා - ඛල්සා උරුම අනුස්මරණ සංකීර්ණය, පන්ජාබ්  කථික  ඉංග්‍රීසි  2011 ඇපලෝ ටයර්  වෙළඳ දැන්වීම  ඉංග්‍රීසි  2013 ජින්දල් පැන්තර්  වෙළඳ දැන්වීම  ඉංග්‍රීසි  2014 බන්දා සිං බහදූර් - යුධ ස්මාරකය, පන්ජාබය  ශ්‍රව්‍ය සහ ආලෝක වැඩසටහන  ඉංග්‍රීසි  2014 TAJ හෝටල්, සේව්‍යස්ථාන සහ මන්දිර  වෙළඳ දැන්වීම  ඉංග්‍රීසි  2014DHL  වෙළඳ දැන්වීම  හින්දි  2015 යමහා  වෙළඳ දැන්වීම  හින්දි  2015 Mount of Excellence  වාර්තා කථනය  ඉංග්‍රීසි  2015 පාර්ලේ  වෙළඳ දැන්වීම  හින්දි සහ ඉංග්‍රීසි  2016 තනිෂ්ක්  වෙළඳ දැන්වීම  ඉංග්‍රීසි  2016

 සාමාජිකත්වය 
 සල රූ කලා සහ විද්‍යා ඇකඩමිය Screen Actors Guild  රූපවාහිනී සහ ගුවන් විදුලි කලාකරුවන්ගේ ඇමරිකානු ෆෙඩරේෂනය  බ්‍රිතාන්‍ය නළුවන්ගේ සාධාරණ සංවිධානය 

 ආශ්‍රේයයන් 

 බාහිර සබැඳි 


 විශේෂ තොරතුරු – "ගෝලීය ඉල්ලීම – කබීර් බේඩි" වේදිකා‍ව මත
 1976 සැන්ඩෝකන් කෙටි කතාමාලාවේ පින්තූර
 2007 කබීර් බේඩි සමග කෙළින් සම්මුඛ සාකච්ඡාව
 2001 ඔක්තෝබර් ෆිල්ම්ෆෙයාර් සමග සම්මුඛ සාකච්ඡාවක්
 1999දී ඉන්ඩියන් එක්ස්ප්‍රස්හි සම්මුඛ සාකච්ඡාවක්
 කබීර් බේඩි 2013 තාජ් රඟහල් සංචාරය පිළිබඳ සාකච්ඡා කරමින්

Category:1946 උපත්
Category:ඉංග්‍රීසි සික්වරුන්
ප්‍රවර්ගය:ඉන්දියානු චිත්‍රපට නළුවෝ
Category:ඉන්දියානු හඬ නළුවන්
Category:ජීවත්වන්නෝ
Category:ඉන්දියානු සික්වරුන්
Category:පන්ජාබි ජනයා
Category:ඉතාලියේ ඉන්දියානු ප්‍රවාසිකයින්
Category:දිල්ලි විශ්වවිද්‍යාලීය උපාධිධාරීන්